**Vedtekter for skolefritidsordningen (SFO) Sandnes Friskole**

**1. Eierforhold**

SFO eies og drives av Sandnes Friskole AS. Sandnes Friskole er en grunnskole godkjent etter gjeldende lov for friskoler/privatskoler.

Skolen er ikke pålagt å ha skolefritidstilbud, men slik virksomhet kan drives i tilknytning til skolen.

**2. Formål og målgruppe (opplæringsloven § 13-7)**

a. Skolefritidsordningen er et frivillig omsorgs- og fritidstilbud før og etter skoletid for elever på 1.– 4. årstrinn.

b. Skolefritidsordningen skal legge til rette for lek, kultur- og fritidsaktiviteter med utgangspunkt i alder og interesser hos barna. Skolefritidsordningen skal gi barna omsorg og tilsyn. Arealene ute og inne skal være egnet for formålet (se pkt.8b.)

**3. Forvaltningsansvar.**

a. SFO skal drives etter vedtekter i dette skriv, som Styret for Sandnes Friskole AS til enhver tid vedtar.

b. Skolens FAU. Skolens FAU omfatter også SFO. Det bør derfor velges minst 1 foreldrerepresentant som har barn i skolens SFO.

**4. Ledelse og opptaksmyndighet, samt bemanning.**

a. Rektor er faglig og administrativt ansvarlig for den daglige driften av SFO, herunder opptak.

b. Skolens styre fastsetter åpningstider og reglement for skolefritidstilbudet.

c. Kompetansekrav til avdelingsleder i SFO bør ved nytilsetting være3-årig høyskole-/universitetsutdannelse eller tilsvarende.

**5. Opptaksperiode.**

a. Oppstart i SFO skjer ved skolestart, eller ved tilstrekkelig påmeldinger for SFO ferie (minimum 10 barn), ca. uke 32 (august).

b. Påmelding til SFO for barn som skal starte i 1. klasse, eller for barn som tidligere ikke har hatt plass i SFO, sendes skolen innen 1. juni.

c. Elever som får plass, beholder plassen inntil feriestart for SFO det året barnet går i 4. klasse med mindre det i mellomtiden foreligger en oppsigelse av plassen.

d. Målsettingen er at alle som melder behov for plass gjennom skoleåret får det.

e. **Påmelding til SFO ferie** skjer innen 1.måned før den aktuelle ferien. SFO ferie tilbys ved påmeldt 10 barn eller mer pr. dag.

**6. Oppsigelsesfrist.**

a. Oppsigelse av SFO-plassen må skje skriftlig.

b. Det er 2 måneders oppsigelsestid av en SFO-plass, og den må da sies opp innen den 1. i hver måned, for at påfølgende måned skal gjelde som den første av to oppsigelsesmåneder.

c. Det må betales for plassen i oppsigelsestiden, selv om en skulle velge ikke å benytte seg av SFO-plassen.

d. Endringer av tilbud har en måneds oppsigelsestid. Oppsigelsestiden løper fra den 1. i påfølgende måned.

e. Endring og oppsigelsestid gjelder både for skolen og for foreldre.

**7. Foreldrebetaling**

a. Styret vedtar foreldrebetaling for opphold i SFO og foreldre plikter å betale etter de takster og betalingsregler som styret bestemmer.

b. Ved for sen henting (ved stengetid), vil det først gis en skriftlig advarsel av SFO-leder. Fra og med 2. gang for sen henting blir foresatte fakturert for kr. 200,- pr. påbegynt halvtime, pluss faktureringsgebyr, for å dekke SFO’s og administrasjonens merkostnader.

**8. Leke- og oppholdsareal.**

a. SFO skal ha baserom på skolens eiendom. I tillegg disponerer SFO andre rom på skolen, etter avtale med rektor, den tid rommene ikke er i bruk til undervisning av skolens elever.

b. Antall barn pr. bruksrom reguleres av brannforskriftene.

**9. Oppholdstid.**

a. SFO har kjernetid alle dager fra 14.00 til 16.30. Tirsdag utvides kjernetiden å gjelde fra kl. 12.20 – 16.30. Fredager utvides kjernetiden til å gjelde fra kl.11.20-16.30. Første skoledag, siste skoledag før jul og siste skoledag før sommerferie er kjernetiden 11.00 – 16.30.

b. Det kan søkes om heltidsplass – 100%, alle dager, - eller deltidsplass, 60 % - inntil tre dager, eller kun tirsdag og/eller fredag.

c. Mot ekstrabetaling tilbys SFO også i skolens ferier. Tilbudet gjelder høst og vinterferie, til og med uke 26 (etter skoleslutt) og fra og med uke 32 (fram til skolestart). Tidsrammen vil være fra kl. 7.30 – 16.00 ukedager. Tilbudet er forbeholdt antall påmeldte. I jul -og påskeferiene holder SFO stengt.

d. Det er skolestyret som eventuelt vedtar endringer i ovennevnte åpningstider, når forholdene ligger til rette for det.

Satsene vedtas av styret.

**10. Internkontroll.**

a. SFO ved Sandens Friskole følger til enhver tid skolens internkontrollsystem slik det driftes i IK-friskole.

b. SFO skal drives i samsvar med krav til helse-, miljø og sikkerhet som er fastsatt i gjeldende lover og regler.

**11. Forsikring**

Barn i SFO er kollektivt ulykkesforsikret. I tillegg gjelder Folketrygdens regler for yrkesskader.

**12. Taushetsplikt (Forvaltningsloven § 13)**

Personalet i SFO har taushetsplikt etter forvaltningslovens § 13

**13. Politiattest (Opplæringsloven § 10-9)**

a. Den som tilsettes i grunnskolen, må legge fram politiattest etter opplæringslovens § 10-9.

b. Skolen skal kreve politiattest etter første ledd også for andre personer som regelmessig oppholder seg i SFO.

*Vedtatt i skolestyret 02.10.2023*